Torismo

[552x552px|thumb|[Venesia, una de łe sità pì vixitae al mondo]]
El **torismo** el xe "*el conpleso de łe manifestasion e de łe organixasion rełative a viaji e sojorni fati a scopo ricreadivo o de istrusion*" (Devoto, Oli, 2011).

Inte el çentro de l'esperiensa toristega ghe xe el "torista", che el njien definio da l'Organixasion mondiałe del torismo (*World Tourism Organization*, ajensia speçałixada de łe nasion Unìe) come ła persone che ła viaja in paexi difarenti da ła so rexidensa abituałe e al de fora del proprio anbiente de tuti i dì, par on periodo de almanco na note, ma no pì longo de on an e che el fin del viajo el sia difarente da l'exercitasion de calsiasi laoro par schei drento del Stato vixità. In sto termine, i xe considerai tuti chełi che viaja par ripoxarse, divertirse, par na vacansa, na vixita a amighi o parenti, motivi de afari e profesionałi, de sałute, rełijosi e altre motivasion manco disfrutae.
## Descrision

### Torismo come setore economego
L'indusria del tenpo libaro ła raprexenta on setore economego vero e proprio e talvolta fondamentałe par alguni paexi del mondo, parché el porta schei drento a łe case del stato traerso difarenti manjiere: ła tasasion de servisi coreładi al torismo (tase aereoportuałi), łe tasasion dei servisi doparai dai toristi e altro. L'è nato da l'evolusion de ła industria culturałe.

Col termine turismo se połe intendare anca, a segonda del contesto, el setore industriałe e comerçale, parte del setore tersiario, che el se ocupa de vendare servisi come i trasporti *(aerei, navi, pullman e altri)*, servisi de ospitałità *(alberghi, viłaji toristeghi, baite e altri)* e altri servisi corełai *(guide toristeghe, ingreso inte i muxei, fiere, servisi de ristorasion, intrategnimento e atrasion toristeghe in xenerałe)*.

Drento a sto setore ghe xe i fornidori de servisi e i intermediatori come i operadori toristeghi e ajensie toristeghe. Se trata de on setore economego estremamente rico, che el finansia grande manifestasion e che ła i so afari i ga vuo na granda cresita da dopoguera in dopo.

A łiveło internasionałe, se stima che el torismo, al dì de oncò, el sia el 10% del prodoto interno łordo. Par dimostrar ła grandisima cresita del torismo, podemo dire che inte el 1950 ghe jera 25milioni de toristi internasionałi, inte el 2015 ghin'è stài 1186milioni e se pensa che inte el 2030 ghin sarà 1,8miliardi. El numaro de toristi interni l'è stimà a pì de  5milioni.

L'è cusì tanto rico sto sistema economego, che tante organixasion no goernadive, łe ga tacà a trabacare inte el torismo par jutare el xviłupo de łe nasion poarete.

### Motivasion soçołoxeghe
Inte el canpo soçołoxego, Raffaele Alberto Ventura el definise el torismo come «forma sublimada de ła critega sociałe parché el ne permete de vivare tenporaneamente come sitadini de socetà ideałi, ma del tuto artifiçałi.»

### Torismo e el spasio xiografego, ła Zeografia economega

### Limiti al torismo
Algune olte el torismo porta barufe co łe popołasion che vive inte el posto vixità par colpa de canbiamenti economeghi, soçałi, anbientałi e altre conseguense che el torismo połe portar. Par sto motivo, alguni i parla del ris-cio che ghe xe de far rivar el torismo a na situasion de neocolonialismo e de dominio.*
## Statisteghe

### Paexi pì vixitai al mondo
#### Clasifega par numero dei arivi internasionałi e de prexense inte łe struture ospitanti
**Arivi internasionałi**

**Prexense toristeghe inte łe struture ospitanti**

#### Clasifega dei schei fati dal torismo par paexe
*Dati [[organizzazione mondiale del turismo|OMT]] al 2018*

#### Clasifega dei arivi internasionałi e dei schei fati dal torismo par continente
*Dati OMT al 2018*

#### Spexe toristeghe par paexe
*Dati [[organizzazione mondiale del turismo|OMT]] al 2018*

## Bibliografia
* Lucia Gangale, *Fare Turismo. Manuale sul turismo e sulle profesion turistiche*, Benevento, Il Chiostro, 2013
* Eric J. Leed, *La mente del viaggiatore: dall'Odissea al turismo globale*, Bologna : Il Mulino, 2007.
* Costa, P. (1991). Managing tourism carrying capacity of art cities. The Tourist Review, 46(4), 8–11.
* Garlick, S. (2002). Revealing the unseen: Tourism, art and photography. Cultural Studies, 16(2), 289–305.
* Gangale Lucia, *La comunicazione turistica inte el mondo globalizzato*, ISBN 9788827817735
* Gartner, W.C. (1993). Image formation process. Journal of Travel and Tourism Marketing, 2, 191–216
* Hughes, H.L. (1989). Tourism and the arts. Tourism Management, 10(2), 97–99.
* Phelps, A. (1986). Holiday destination image: The problem of assessment—an example developed in Minorca. Tourism Management, 7(3), 168–80.
* Richardson, S., & Crompton, J. (1988). Cultural variations in perceptions of vacation attributes. Tourism Management, 9(2), 128–36.
* Andrea Jelardi, *Storia del viaggio e del turismo in Ita*lia, Milano, Mursia, 2012.
* P. Kotler, J. Bowen e J. Makens, *Marketing del turismo* (a cura di A.G. Mauri), Pearson, Milano, 1910.

## Linganbi foresti